钦定古今图书集成/明伦汇编/氏族典/第602卷 > 《凌迪知万姓统谱》 > 长孙炽
## 钦定古今图书集成/明伦汇编/氏族典/第602卷 > 《凌迪知万姓统谱》 > 长孙炽

按《隋书长孙览传》，“览从子炽，字仲光，上党文宣王稚
之曾孙也。祖裕，魏太常卿、冀州刺史。父兕，周开府仪
同三司、熊、绛二州刺史、平原侯。炽性敏慧，美姿仪，颇
涉群书。长武艺，为御正上士。高祖作相，擢为丞相府
功曹参军，封阳平县子。高祖受禅，炽率官属先入清
宫，即日授内史舍人、上仪同三司。寻领右常平监，迁”
雍州赞治，改封饶良县子，迁鸿胪少卿。大业元年，迁
大理卿。复为西南道大使，巡省风俗。擢拜户部尚书。
吐谷浑寇张掖，炽击走之，以功授银青光禄大夫。六
年，幸江都宫，留炽于东宫居守。其年卒官，时年六十
二。谥曰静。子安世，通事谒者。